ERW เทพของจริง! กำไร Q1/58 กระฉูดกว่า 40 เท่าตัว
ERW เทพของจริง! กำไร Q1/58 กระฉูดกว่า 40 เท่าตัว มีกำไรสุทธิ 0.0563 บาทต่อหุ้น เพิ่มขึ้น 4435% หรือกว่า 40 เท่าตัว จากช่วงเดียวกันของปีก่อน
13 พ.ค. 2558

บริษัท ดิ เอราวัณ กรุ๊ป จำกัด (มหาชน) หรือ ERW รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 139.63 ล้านบาท หรือมีกำไรสุทธิ 0.0563 บาทต่อหุ้น เพิ่มขึ้น 4435% หรือกว่า 40 เท่าตัว จากช่วงเดียวกันของปีก่อนที่มีกำไรสุทธิ 3.08 ล้านบาท หรือมีกำไรสุทธิ 0.0012 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากอุตสาหกรรมการท่องเที่ยวของไทยแสดงถึงการฟื้นตัวอย่างแข็งแกร่งในไตรมาส 1/58 ส่งผลให้รายได้หลักของบริษัทเพิ่มขึ้น โดยมีการเติบโตในทุกกลุ่มประเภทโรงแรม